Punalippu (Laukkanen)
Se kutsuu, se kiehtoo, se lumoaa,
 se kuohuun nostavi poven,
 se esteet eestänsä kumoaa,
 se aukovi sydämen oven,
 se valtias sille, ken näkee sen,
 se johtaja miljoonajoukkojen,
 se myrskynä tempaavi mukaan,
 sitä vastustaa voi ei kukaan.

 Ja meille, kun kuljemme jäljessä sen,
 se uutten on päivien rusko.
 Sen purppura meille on säihkyellen
 ain uusien voittojen usko.
 Sen loimu kun eessämme välkähtää,
 usko uusi taas rintahan rynnistää,
 käsivartemme vahvaksi varttuu,
 voitto uusi ain voittoihin karttuu.

 Punapurppuralippuni sähkyvä sie
 yli maailman päiväsi nouskoon!
 Sun käyköhön säteittes syttävä tie
 nyt jokaisen pimeimpään loukkoon.
 Vie viestisi leimuva, kiehtova se
 yli merien, mannerten raatajille,
 anna varmuus vapaudestansa.
 Kaikki nostata kahleiden kansa!

1924

Herman Laukkanen
1924